पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री भूपेश बघेल ने सोमवार को वीडियो कॉन्फ्रेंसिंग से सरगुजा संभाग के विभिन्न ब्लॉकों के स्वास्थ्य कार्यकर्ताओं, एएनएम और मितानिनों से गांवों में कोरोना संक्रमण की स्थिति और उपचार की जानकारी ली। उन्होंने अंबिकापुर जनपद के आरएचओ हेमंत कुमार से सरकार द्वारा प्रदान की गई कोरोना दवा किट की उपयोगिता और वितरण के बारे में भी पूछताछ की।
मेंड्रा खुर्द की मितानिन धनेश्वरी व भिट्ठीकला की केदमावती से बात कर पॉजिटिव प्रकरणों, स्वस्थ हुए मरीजों और होम आइसोलेशन व दवा वितरण की जानकारी ली। उन्होंने उनके कार्यों को सराहा। कहा कि घर-घर जाकर लोगों को यह समझाइश दें कि कोरोना के लक्षण दिखते ही तत्काल दवा लेना जरूरी है। ताकि कोरोना की बीमारी को शुरुआत में ही रोका जा सके। दवा लेने में देर होने से बीमारी गंभीर हो जाती है। कॉन्फ्रेंसिंग में जनपद सीईओ एसएन तिवारी, बीएमओ डॉ. पीएम राजवाड़े, स्वास्थ्य कार्यकर्ता व मितानिन जुड़े थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn